Държавен вестник, бр. 72, 2025 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  72
на Програмата. КН одобрява методологията 
и критериите, използвани за подбора на опе­
рациите.
(2) Подборът на операцията се извършва 
в съответствие с изискванията, определени в 
член 22 от Регламент (ЕС) 2021/1059.
(3) УО в сътрудничество с НО прилага 
критерии и процедури, които са недискрими­
национни, прозрачни, осигуряват достъпност 
за хората с увреждания, гарантират равенство 
между половете и вземат предвид Хартата на 
основните права на Европейския съюз, прин­
ципа на устойчивото развитие и политиката 
на Съюза в областта на околната среда. Тези 
критерии и процедури осигуряват приорити­
зиране на операциите, които трябва да бъдат 
избрани с оглед на максималния принос на 
финансирането от Съюза за постигане на 
целите на Програмата и за прилагане на из­
мерението на сътрудничеството в операциите.
(4) Изборът на операция изисква изричното 
одобрение на УО и НО в КН, когато цялата 
операция или част от нея се изпълнява извън 
програмния район в рамките на Съюза или 
извън него.
Член 14
Наддоговаряне
(1) Когато Програмата наближава 100 %, 
УО в координация с НО предлага на КН да 
приеме основните принципи на процеса на над­
договаряне, отчитайки степента на финансово 
изпълнение на ниво проект. След одобрението 
на КН УО пристъпва към сключване на до­
говори за субсидия с бенефициентите според 
класирането на проектните предложения от 
резервния списък по последната покана.
(2) Бенефициентите носят финансовата от­
говорност за наддоговаряне. В случай че УО 
не може да възстанови дълговете, възникнали 
в резултат на наддоговаряне, в съответствие 
с разпоредбите на договорите за субсидия, 
НО възстановява на УО съответните суми, 
свързани със сръбските бенефициенти.
Член 15
Обществени поръчки
(1) Когато изпълнението на дадена опера­
ция изисква възлагане на договори за услуги, 
доставки или строителство от бенефициента, 
се прилагат правилата за възлагане на об­
ществени поръчки, определени в член 58 от 
Регламент (ЕС) 2021/1059.
a. Когато партньорът по проекта се намира 
в Република България и е възлагащ орган или 
възложител по смисъла на правото на Съюза, 
приложимо към процедурите за възлагане на 
обществени поръчки, се прилагат национални­
те законови, подзаконови и административни 
разпоредби.
b. Когато партньорът по проекта се намира 
в Република Сърбия, приложимите правила за 
възлагане на обществени поръчки за сръбските 
бенефициенти са посочени в Приложение II 
към Финансовото споразумение.
(2) За възлагането на стоки, строителство 
или услуги във всички случаи, различни от 
описаните по-горе, се прилагат процедурите 
за възлагане на обществени поръчки, пред­
видени в членове 181 и 182 от Регламент (ЕС, 
Евратом) 2024/2509 и точки 37 – 42 от глава 3
от Приложение I към Регламент (ЕС, Евра­
том) 2024/2509.
(3) За възлагането на договори за услуги, 
доставки и строителство от страна на НО в 
рамките на бюджетните средства за „Техни­
ческа помощ“ процедурите за възлагане на 
обществени поръчки се позовават и на При­
ложение II по Финансовото споразумение.
Член 16
Задължения за докладване
(1) За да се гарантира наличието на изчер­
пателна и актуална информация за изпълне­
нието на Програмата, УО следва да осигури 
електронно отчитане на количествените 
данни. УО следва да предава на Комисията 
по електронен път кумулативните данни за 
Програмата до 31 януари, 30 април, 31 юли 
и 31 октомври всяка година в съответствие 
с образеца, посочен в Приложение VII към 
Регламент (ЕС) 2021/1060.
(2) УО следва да докладва за нередности 
в съответствие с критериите за определяне 
на случаите на нередности, които трябва да 
бъдат докладвани, данните, които трябва да 
бъдат предоставени, и формата за докладване, 
посочени в Приложение XII към Регламент 
(ЕС) 2021/1060. НО следва да предоставя на 
УО необходимата информация за спазване на 
съответните разпоредби (включително всички 
случаи на нередности, измами и предоставена 
помощ de minimis).
(3) По отношение на възстановяването на 
суми, след като правителството на България 
или Сърбия възстанови на УО всички не­
правомерно изплатени суми на партньор, то 
може да започне процедура за възстановяване 
на суми срещу този партньор съгласно на­
ционалното си законодателство. В случай на 
успешно възстановяване съответната държава 
може да използва тези суми за национално­
то съфинансиране на съответната Програма 
Interreg. В този случай тя няма да има никакви 
задължения за докладване пред органите на 
Програмата, КН или Комисията по отношение 
на тези национални възстановявания.
Член 17
Водене на документация
(1) УО и НО осигуряват събирането, за­
писването и съхраняването по електронен 
път на данните за всяка операция, необходи­
ми за мониторинга, оценката, финансовото